ΚΑΝΟΝΙΣΜΟΣ (ΕΟΚ) αριθ. 1686/92 ΤΗΣ ΕΠΙΤΡΟΠΗΣ της 29ης Ιουνίου 1992 για την τροποποίηση του κανονισμού (ΕΟΚ) αριθ. 3472/85 σχετικά με τις λεπτομέρειες της αγοράς και της αποθεματοποίησης του ελαιολάδου από τους οργανισμούς παρέμβασης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 356/92 (2), και ιδίως το άρθρο 12 παράγραφος 4,

Εκτιμώντας:

ότι το άρθρο 2 του κανονισμού (ΕΟΚ) αριθ. 3472/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1524/91 (4), έχει ορίσει την ελάχιστη ποσότητα που προσφέρεται σε παρέμβαση- ότι, λαμβάνοντας υπόψη την διάρθρωση της παραγωγής στην Ελλάδα και την Πορτογαλία, θα πρέπει να οριστούν για τις χώρες αυτές διαφορετικά όρια για την περίοδο εμπορίας 1991/92-

ότι ο κανονισμός (ΕΟΚ) αριθ. 2568/91 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 1429/92 (6), έχει προσδιορίσει τα χαρακτηριστικά του ελαιολάδου και τις αντίστοιχες μεθόδους ανάλυσης- ότι θα πρέπει να προσαρμοστεί αναλόγως ο κανονισμός (ΕΟΚ) αριθ. 3472/85, με τον προσδιορισμό των μεθόδων ανάλυσης που πρέπει να χρησιμοποιηθούν για τον καθορισμό της ποιότητας του προσφερμομένου ελαιολάδου-

ότι, για την απλούστευση των διοικητικών διαδικασιών, είναι σκόπιμο να εξαιρεθούν των αναλύσεων, υπό ορισμένους όρους, οι μικρές παρτίδες παρθένου ελαιολάδου- ότι, ωστόσο, το εν λόγω αλαιόλαδο πρέπει να είναι σε χωριστές παρτίδες αποθεματοποίησης-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3472/85 τροποποιείται ως εξής:

1. το άρθρο 2 παράγραφος 3 αντικαθίσταται από το ακόλουθο κείμενο:

"3. Κάθε προσφερόμενη παρτίδα πρέπει να περιέχει 20 τουλάχιστον τόνους ελαιολάδου. Ωστόσο, για την περίοδο εμπορίας 1991/92, κάθε προσφερόμενη παρτίδα στην Ελλάδα και την Πορτογαλία πρέπει να περιέχει τουλάχιστον μία από τις ακόλουθες ποσότητες:

- 500 χιλιόγραμμα αν η ποιότης του προσφερομένου ελαιολάδου είναι μία από αυτές που αναφέρονται στο σημείο 1 στοιχεία α) ή β) του παραρτήματος του κανονισμού αριθ. 136/66/ΕΟΚ,

- 1 000 χιλιόγραμμα αν η ποιότης του προσφερομένου ελαιολάδου αναφέρεται στο σημείο 1 στοιχείο γ) του ίδιου παραρτήματος,

- 2 000 χιλιόγραμμα αν η ποιότης του προσφερομένου ελαιολάδου αναφέρεται στο σημείο 1 στοιχείο δ) του εν λόγω παραρτήματος ή εάν η προσφερομένη παρτίδα χωρίζεται σε δύο ή περισσότερα τμήματα διαφορετικών ποιοτήτων οι οποίες αναφέρονται στο σημείο 1 του ίδιου παραρτήματος."-

2. το άρθρο 2 παράγραφος 4 πρώτο εδάφιο αντικαθίσταται από το ακόλουθο κείμενο:

"4. Με την επιφύλαξη των διατάξεων του άρθρου 1, η προσφορά γίνεται αποδεκτή μόνον εφόσον ο οργανισμός παρέμβσης:

α) έχει διαπιστώσει, όσον αφορά τα παρθένα ελαιόλαδα εκτός των φωτιστικών, με τις μεθόδους που αναφέρονται στα παραρτήματα II, III, VIII, IX, XA και ΧΒ καθώς και ΧΙ του κανονισμού (ΕΟΚ) αριθ. 2568/91 ότι τα σχετικά φυσικοχημικά χαρακτηριστικά του προσφερόμενου ελαιολάδου είναι σύμφωνα με εκείνα που αναφέρονται, για μία από τις κατηγορίες παρθένων ελαιολάδων, εκτός των φωτιστικών, στο παράρτημα Ι του κανονισμού αυτού-

β) έχει διαπιστώσει, όσον αφορά το διαυγές ελαιόλαδο, με τις μεθόδος που αναφέρονται στα παραρτήματα II, IV, VI, VII, VIII, και ΧΑ σημείο 6 του κανονισμού (ΕΟΚ) αριθ. 2568/91, ότι τα σχετικά φυσικοχημικά χαρακτηριστικά του είναι σύμφωνα με εκείνα που αναφέρονται, γι' αυτήν την κατηγορία παρθένου ελαιολάδου, στο παράρτημα του εν λόγω κανονισμού-

γ) έχει διαπιστώσει ότι το προσφερόμενο ελαιόλαδο δεν υπερβαίνει τα ανώτατα αποδεκτά όρια ραδιενεργού ακτινοβολίας τα οποία ορίζονται από τη νομοθεσία. Τα ισχύοντα επίπεδα για τα προϊόντα κοινοτικής προέλευσης τα οποία έχουν προσβληθεί μετά το ατύχημα που συνέβη στον πυρηνικό αντιδραστήρα Tchernobyl είναι εκείνα που ορίζονται στο άρθρο 3 του κανονισμού (ΕΟΚ) αριθ. 3955/87 του Συμβουλίου (*). Ο έλεγχος του επιπέδου απορρόφησης της ραδιενεργού ακτινοβολίας του προϊόντος διενεργείται μόνον αν η κατάσταση το απαιτεί και κατά τη διάρκεια της απαιτούμενης περιόδου. Οταν αυτό χρειασθεί να γίνει, η διάρκεια, και η έκταση των μέτρων ελέγχου καθορίζονται σύμφωνα με τη διαδικασία που προβλέπεται στο άρθρο 38 του κανονισμού (ΕΟΚ) αριθ. 136/66/ΕΟΚ.

Οι διατάξεις του προηγούμενου εδαφίου δεν εφαρμόζονται, για τις παρτίδες με ποσότητα ίση ή κατώτερη του ενός τόνου, με εξαίρεση την περίπτωση αμφιβολίας όσον αφορά το είδος το προσφερόμενου ελαιολάδου.

(*) ΕΕ αριθ. L 371 της 30. 12. 1987, σ. 14."-

3. το άρθρο 3 παράγραφος 2 αντικαθίσταται από το ακόλουθο κείμενο:

"2. Η προσαρμογή της τιμής αγοράς πραγματοποιείται εφαρμόζοντας την τιμή παρέμβασης, τις αυξήσεις και τις μειώσεις που αναφέρονται στο παράρτημα.

Οι επόμενες προσαρμογές για τα μη ελαιόλαδα τα χαρακτηριστικά των οποίων διαπιστώθηκε ότι είναι σύμφωνα με εκείνα που προβλέπονται στο άρθρο 2 παράγραφος 4 στοιχείο α).

Όσον αφορά το παρθένο ελαιόλαδο, εκτός από το φωτιστικό, η εξέταση των οργανοληπτικών χαρακτηριστικών διενεργείται σύμφωνα με τη μέθοδο που αναφέρεται στο παράρτημα ΧΙΙ του κανονισμού (ΕΟΚ) αριθ. 2568/91. Η ανάλυση αυτή προηγείται εκείνων που προβλέπονται στο άρθρο 2 παράγραφος 4."-

4. στο άρθρο 8 παράγραφος 1 προστίθεται το ακόλουθο εδάφιο:

"Οι παρτίδες που αντιστοιχούν στε ποσότητα μικρότερη ή ίση με ένα τόνο και αγοράσθηκαν στην Ελλάδα ή στην Πορτογαλία κατά την περίοδο εμπορίας 1991/92 πρέπει να συνιστούν παρτίδες αποθεματοποίησης χωριστές από εκείνες που έχουν συσταθεί και έχουν υποστεί τις αναλύσεις που προβλέπονται στο άρθρο 2 του παρόντος κανονισμο ."

Άρθρο 2

Ο παρών κανονισμός αρχίζει να ισχύει την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουνίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. 172 της 30. 9. 1966, σ. 3025/66. (2) ΕΕ αριθ. L 39 της 15. 2. 1992, σ. 1. (3) ΕΕ αριθ. L 333 της 11. 12. 1985, σ. 5. (4) ΕΕ αριθ. L 142 της 6. 6. 1991, σ. 24. (5) ΕΕ αριθ. L 248 της 5. 9. 1991, σ. 1. (6) ΕΕ αριθ. L 150 της 2. 6. 1992, σ. 17.